På slutten av 1970-tallet ble det arbeidet for en fusjon av flere av busselskapene i Fredrikstad-distriktet. Fredrikstaddistriktets Rutebiler AS (FDR) ble opprettet fra 1. januar 1980. Det var kommunene Fredrikstad, Borge, Hvaler og Kråkerøy som opprettet selskapet for å samordne busstrafikken i og rundt Fredrikstad. Dermed var tida over for Borge Kommunale Bilruter etter 50 år.